CPR ซิลลิ่ง! ลุ้นยอดขาย “ชิ้นส่วนยาง” พุ่ง หลังเป้าผลิตรถยนต์ปี 66 แตะ 1.9 ล้านคัน
CPR ซิลลิ่ง! จับตาปี 66 นักลงทุนมองแนวโน้มยอดขายชิ้นส่วนยางและยางติดเหล็กเพิ่มมากขึ้น สำหรับใช้เป็นชิ้นส่วนประกอบรถยนต์ และรถจักรยานยนต์ หลังสภาอุตสาหกรรมแห่งประเทศไทยคาดเป้าการผลิตรถยนต์ปี 66 แตะ 1.9 ล้านคัน

CPR ซิลลิ่ง! จับตาปี 66 ยอดขายชิ้นส่วนยางและยางติดเหล็กเพิ่มมากขึ้น สำหรับใช้เป็นชิ้นส่วนประกอบรถยนต์ และรถจักรยานยนต์ หลังสภาอุตสาหกรรมแห่งประเทศไทยคาดเป้าการผลิตรถยนต์ปี 66 แตะ 1.9 ล้านคัน
11 ม.ค. 2566

ผู้สื่อข่าวรายงานว่า วันนี้ (11 ม.ค. 66) ราคาหุ้น บริษัท ซีพีอาร์ โกมุ อินดัสเตรียล จำกัด (มหาชน) หรือ CPR ล่าสุด ณ เวลา 15:39 น. อยู่ที่ระดับ 6.15 บาท บวก 1.39 บาท หรือ 29.20% สูงสุดที่ระดับ 6.15 บาท ต่ำสุดที่ระดับ 4.88 บาท ด้วยมูลค่าการซื้อขาย 47.95 ล้านบาท

โดยจากราคาหุ้นที่ปรับตัวขึ้นแรงจนชนซิลลิ่ง ส่วนหนึ่งนักลงทุนเชื่อมั่นว่าในปี 66 ยอดขายชิ้นส่วนยางและยางติดเหล็ก สำหรับใช้เป็นชิ้นส่วนประกอบรถยนต์ และรถจักรยานยนต์ เพิ่มมากขึ้น หลังจากก่อนหน้าทางนายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) กล่าวไว้ว่า การผลิตรถยนต์รวมในปี 66 เบื้องต้นคาดว่าการผลิตน่าจะอยู่ระดับ  1,850,000-1,950,000 คัน
ส่วนอุตสาหกรรมยานยนต์ไฟฟ้า(อีวี) ปี 2566 คาดการณ์ว่าจะมียอดจดทะเบียนใหม่(ป้ายแดง)ในประเทศ อยู่ที่ราว 25,000-35,000 คันจากที่ขณะนี้เฉลี่ยอยู่ที่ประมาณ 8,000 กว่าคันซึ่งถือเป็นตัวเลขโตแบบก้าวกระโดดจากมาตรการสนับสนุนการใช้จากภาครัฐและแนวโน้มตลาดของผู้ผลิตที่มีให้เลือกเพิ่มขึ้นจากค่ายใหญ่ระดับโลกโดยปี 2567 จะมีการตั้งฐานการผลิตรถยนต์อีวีในไทยเพิ่มขึ้น